Diari Oficial de la Generalitat Valenciana


Sumari del DOGV 6534, del 02-06-2011 (2011/5709)

Notificació de la sentència dictada en el procediment de demanda número 1296/2009.
----------------------------------------------------------------------------------

### Dades del document

Número de DOGV
:   6534

Data del DOGV
:   02-06-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/5709


Organisme emissor
:   Jutjat Social Número 1 de Madrid

Tipus de document
:   Edicte

Notificació de la sentència dictada en el procediment de demanda número 1296/2009. [2011/5709]  
Judici ordinari 1296/2009  
Demandant: Ana Prieto González.  
Demandada: Ángela Sevilla, SL.  
Cèdula de notificació  
Rosario Barrio Pelegrini, secretària judicial del Jutjat Social número 1 de Madrid, faig saber:  
Que en el procediment de demanda 1296/2009 d'aquest Jutjat Social, seguit a instàncies d'Ana Prieto González contra l'empresa Ángela Sevilla, SL, sobre ordinari, s'ha dictat la següent sentència, la part dispositiva de la qual s'hi adjunta:  
Procés número 1296/2009  
Assumpte: reclamació d'una quantitat.  
«Sentència número 499/2010  
Sentència  
Madrid, 19 d'octubre de 2010  
 Antonio Martínez Melero, magistrat jutge del Jutjat Social número 1 d'aquesta ciutat, he vist el judici promogut en reclamació d'una quantitat, a instàncies d'Ana Prieto González, contra l'empresa Ángela Sevilla, SL.  
   
Antecedents processals  
 Primer. En data 4 de setembre de 2009, la part actora va presentar demanda, en què, després dels fets i fonaments legals que va estimar procedents segons dret, sol·licitava que es dictara sentència de conformitat amb les seues pretensions.  
 Segon. Admesa a tràmit la demanda i assenyalat el dia i l'hora per a la celebració de l'acte del judici, aquest va tindre lloc el dia assenyalat, en què no va comparéixer la part demandada, malgrat haver sigut citada a judici amb les formalitats legals i les preceptives advertències. Obert el judici, la part actora es va afirmar i es va ratificar en la seua demanda amb els aclariments pertinents; es van practicar les proves admeses i es va sol·licitar en les conclusions sentència de conformitat a les seues pretensions, com consta en l'acta alçada. Les actuacions van restar a la vista per a dictar sentència.  
Tercer. En la tramitació d'aquestes actuacions s'han observat els requisits legals.  
   
Fets provats  
 Primer. L'actora prestava serveis professionals per a la demandada amb l'antiguitat de 7 de desembre de 2008, la categoria professional de dependenta i percebia un salari de cinc euros per cada hora de treball, en jornada diària de cinc hores, que realitzava els dissabtes, diumenges i festius, així com altres dies aïllats, al local 130 del centre comercial Gran Vía de Hortaleza.  
 Segon. El dia 1 de febrer de 2009, l'actora va trobar tancat el centre de treball i va interposar una demanda per acomiadament. La sentència es va dictar el 16 de juliol de 2009, que consta en actuacions i es considera reproduïda, la qual reconeix l'existència d'acomiadament que qualifica com a improcedent.  
 Tercer. La part actora reclama un principal de 185,00 euros per les hores treballades i no pagades de desembre de 2008 i gener de 2009, segons el detall que consta en el fet sisé de la demanda, que es considera reproduït a aquests efectes.  
 Quart. La part actora ha intentat, dins del termini establit i en la forma escaient, la conciliació prèvia a la via jurisdiccional.  
   
Fonaments de dret  
   
Primer. Els fets que expressa l'apartat anterior s'estimen acreditats en virtut de l'apreciació conjunta de la prova practicada i de les al·legacions de la part actora (art. 97.2 LPL), no contradites per la contrària, la qual, no obstant la correcció legal en la manera de ser cridada a judici i de les oportunes advertències per al supòsit de la seua inassistència, no ha comparegut a l'acte de la vista. D'acord amb el que disposen els articles 91.2 i 94.2 de la Llei de Procediment Laboral, la circumstància acabada d'apuntar permet, i així es fa en aquesta resolució, considerar confessa la part demandada.  
Segon. En consideració als fets provats i de conformitat amb el que disposa l'article 4.2.f de l'Estatut de Treballadors, en relació amb els articles 26 i següents de la mateixa llei i disposicions del conveni del sector, és procedent l'estimació de la demanda, pel fet de no haver-hi constància que les quantitats objecte d'aquesta demanda hagen sigut pagades a la part actora; qüestió que, d'acord amb el sistema de distribució de la càrrega de la prova establit en el 217 de la Llei d'Enjudiciament Civil, li corresponia demostrar a la part demandada, en constituir el pagament dels conceptes reclamats obligació empresarial directament emanada del contracte de treball.  
Tercer. Pertoca la concessió dels interessos de demora específics que disposa l'article 29.3 de l'Estatut dels Treballadors, sense perjudici de l'aplicació de l'interés legal de l'article 576 de la Llei d'Enjudiciament Civil.  
 Quart. D'acord amb el que disposa l'article 189.1 de la Llei del Procediment Laboral, no es pot interposar un recurs contra aquesta sentència, ja que la quantia litigiosa no sobrepassar el límit econòmic ni concorre una altra circumstància de les establides en l'esmentada norma per a permetre l'accés al recurs de suplicació.  
 Vistos els preceptes esmentats i els altres aplicables de manera general a aquest cas.  
   
Dispositiva  
 Estime íntegrament les pretensions de la demanda i condemne l'empresa Ángela Sevilla, SL, a pagar a Ana Prieto González la quantitat de 185,00 euros, més l'interés per mora que el principal produïsca segons el que disposa l'article 29.3 de l'Estatut dels Treballadors, a raó d'un 10% anual, fins a la data d'aquesta sentència, sense perjudici dels interessos legals que, d'acord amb el que disposa l'article 576 de la Llei d'Enjudiciament Civil, s'hagen de produir a partir d'aquesta sentència.  
   
Notifiqueu aquesta resolució de forma legal a les parts i feu-los saber que contra aquesta resolució no es pot interposar cap recurs.  
 Aquesta és la meua sentència, que pronuncie, mane i firme.  
 Publicació. La sentència anterior la va llegir i publicar el magistrat/ada jutge/essa que la subscriu, de la qual cosa done fe».  
 I perquè valga de notificació de forma legal a Ángela Sevilla, SL, en parador ignorat, expedisc aquesta cèdula perquè s'inserisca en el butlletí oficial de la província.  
 Es fa saber al destinatari que les següents comunicacions es faran a les estrades d'aquest Jutjat, llevat de les revisten forma d'interlocutòria o sentència, o es tracte de citació a termini.  
   
Madrid, 5 de maig de 2011.- La secretària judicial: Rosario Barrio Pelegrini.